En av dem som sier han rådet Elin Tvedt til å være sparsom med sitt eget privatliv, var daværende informasjonsdirektør i TV 2, Arve Løberg. Han jobber i dag som sjefredaktør og administrerende direktør i Trønder-Avisa.
- Mediene var veldig «på» henne. Hun hadde jo en fortid som popsanger, og det var ikke så hyggelig å få alle de bildene på trykk. Derfor snakket jeg ofte med henne om mediehåndtering, sier han.
I boken blir Løberg beskrevet som Se og Hørs-booking-agent i TV 2, og en person som var rundhåndet med opplysninger om TV 2-ansattes graviditeter og nye par blant kanalens ansatte.
- Det at jeg skulle tipset og snakket med Se og Hør om graviditeter er 100 prosent feil. Det har jeg overhodet ikke gjort.